"Når vi spotter Djævelen og siger, at han ikke findes, er han mest tilfreds."
Fader Gabriele Amorth
Vatikanets chefeksorcist 1986-2016
4. juni 1987
TROPEA - ITALIEN
Sikke en smuk gris.
Vi har kun de bedste, fader.
Denne vej, fader.
Drengen udviser alle de typiske tegn på besættelse, fader Amorth.
- Har familien konsulteret en læge? - Mange, mange læger.
Hvad er tegnene på besættelse?
Han taler engelsk, fader.
- Har han talt engelsk før? - Aldrig. Aldrig nogensinde.
- Har de fjernsyn? - Ja, det mener jeg.
- Hvad tegner du? - En fugl.
Jeg har en meget vigtig opgave til dig.
- Kender du Fadervor? - Ja, fader.
Du kan hjælpe din bror.
Bed Fadervor igen og igen.
Du må ikke lade dig distrahere. Forstår du det?
- Ja, fader. - Godt.
Kom med grisen.
Jeg er Legion.
Jeg er Satan.
Jeg er udyret med den beskidte kæft.
Det er svært at tro på.
Betvivler du mig?
Hvis du er Satan, hvad er så mit navn?
Hvordan er Helvede?
Det finder du snart ud af.
Undgår du mine spørgsmål?
Spotter du mig?
Svar mig, Satan.
Hvorfor besætte denne knægt? Hvorfor ikke nogen med magt?
Jeg kan besætte, hvem jeg vil.
Kunne du besætte fader Gianni? En biskop?
- Hvem som helst! Hvad som helst! - Jeg tror ikke på dig.
Jeg tror ikke engang på, at du kan besætte denne gris. Kan du det?
Har du magten til at besætte denne gris?
- Ja! - Kom så, Satan! Besæt grisen!
Vis mig, at du er mørkets fyrste.
Vis mig din magt! Har du gjort det?
Har du besat ham, Satan?
Gud velsigne dig.
Nu kan du godt sove, min søn. Dæmonen er væk.
Gud er hos dig.
1. juli 1987
CASTILIEN - SPANIEN
Amy, vi er ikke i USA længere. Du kan ikke gå klædt sådan der.
- Hvorfor? - Der er byggearbejdere overalt der.
Hvordan går det deromme?
Så ... vi har lagt alt bag os for det her?
- Amy, lad nu være. - Ja, du ved jo, hvad jeg vil sige.
Ja, og jeg gider ikke høre på det.
Hvad siger du så? Ret sejt, ikke?
Ja, jeg ved det godt.
Kuk-kuk.
Gabriele.
Hvorfor tror du, at Sankt Michael ikke dræbte Satan, da han havde chancen?
Det er et teologisk spørgsmål.
- Det siger du ikke? - Måske udviste han nåde.
Det eneste, der kan afskære en fra Guds kærlighed, -
- er ens frihed til at vælge selv.
Men Gud kan ikke være Gud, hvis han ikke giver folk den frihed, -
- selv de fordømte. Det ved Sankt Michael.
Vi skal alle dømmes.
Vi skal alle dømmes for, hvor megen kærlighed vi føler.
Bare rolig, Gabriele.
- Jeg forsvarer dig. - Forsvarer mig?
Min tro ... behøver intet forsvar.
- Wow. Hvad siger I så, venner? - Hyggeligt.
Giv det nu en chance. Det er da et fedt sted.
Señora Vasquez.
Carlos. Hej. Rart at få sat ansigt på stemmen.
- Fader Esquibel. - Rart at møde Dem, frøken Vasquez.
- Kald mig bare Julia. - Carlos viste mig rundt.
- Jeg ville bare byde jer velkommen. - Undskyld.
Nej, gå du endelig bare.
Godt, at I kom sikkert frem.
Find dit værelse, nørd.
Må jeg få en af dem der?
Tak.
Det er vidunderligt, at du vil restaurere klosteret.
Vi respekterer virkelig den eksisterende arkitektur.
Det har været i min mands familie i generationer. Vi har lige arvet det.
- Er hr. Vasquez her? - Han gik bort for et år siden.
Det gør mig ondt.
- Det er okay. - Sig til, hvis du har brug for noget.
- Tøv endelig ikke med det. - Okay.
- Jeg vil bede for hans sjæl. - Det var pænt af dig. Tak.
Rart at møde dig. Okay, Carlos. Hvad så?
- Hvad sker der? - Udgravningen af kælderen er svær.
- Så det bliver dyrere. - Ja.
Okay. Jeg tager et kig på planerne igen. Vis mig kælderen. Måske kan jeg ...
Amy, kom ned derfra. Du kan brække halsen.
Er det en cigaret? Sluk den, tak.
- Okay. - Nej. Åh gud.
Sødt. Ud af mit værelse.
Har du set din bror?
Amy.
Hør ... Jeg kan ikke klare, at begge mine børn ignorerer mig.
- Jeg ved godt, du ikke gider være her. - Det siger du ikke?
Jeg har brug for din hjælp. Klostret er det eneste, din far efterlod os.
Vi har ikke nogen indkomst. Når det er renoveret, så sælger vi det og tager hjem.
Kan du ikke tage dig lidt af din bror? Og måske få ham til at sige noget.
Hvordan det? Han har intet sagt i et år.
- Kan du ikke bare prøve? - Så jeg skal være moren i stedet for dig?
Bare hold lidt øje med din bror, okay?
2. juli 1987
ROM - ITALIEN
Fader Amorth. Caffe latte?
På denne tid af dagen? Er I vanvittige?
En dobbelt espresso, søster. Tak.
Sukker?
Sukker er Djævlens værk. Nej tak.
Lad os nu komme i gang med det her.
Dette er en formel høring. Det er vedtaget, at vi taler engelsk.
Okay. Lad os komme i gang.
Den 4. juni i Tropea udførte De en eksorcisme -
- uden biskoppen af Reggio Calabrias godkendelse.
På engelsk, fader Amorth.
Det var ikke en eksorcisme.
På fader Giannis beskrivelse lyder det, som om det var en eksorcisme.
Der blev endda ofret et dyr.
Drengen led af forbigående vanvid. Jeg brugte primitiv psykologi.
- Det var suggestion. - De tiltalte ham som Satan.
De bad ham vise sin magt. Benægter De det?
Nej. Det gjorde jeg.
- Hvorfor gjorde De det? - Jeg udfører eksorcismer.
Men langt størstedelen af de sager, jeg får, kræver ikke en eksorcisme.
De har bare brug for at snakke lidt og blive forstået.
Og nogle gange ... en smule teatertorden.
Kardinal Sullivan, jeg har observeret, -
- at i 98 % af fader Amorths sager -
- henviser han offeret til læger og psykiatere.
- Og de sidste 2 %? - De sidste 2 %.
Det er noget, videnskaben og lægerne ikke har kunnet svare på længe.
Jeg kalder det ... ondskab.
Han har hundredvis af eksorcismer bag sig.
- Fader Amorth har været dygtig ... - Et øjeblik, biskop Lumumba.
Det er en interessant pointe, Amorth.
De er ikke læge, men Deres praksis kan skade folk.
Det har De ret i. Jeg er ikke læge.
Jeg er ikke psykolog.
Men jeg er teolog og advokat. Og jeg er journalist og praktisk anlagt.
Jeg var også modstandsmand under krigen, -
- så jeg kan genkende en henrettelsespeloton.
Hvad drejer det her sig om?
Dikasteriet for troslæren har anbefalet, -
- at stillingen som chefeksorcist afskaffes.
Så I siger, at ondskaben ikke findes?
Kirken skal skærpe sin relevans. Vi må gå bort fra gammeldags forestillinger.
Forklar mig venligst, Deres Eminence, hvis ondskaben ikke findes, -
- hvad er så kirkens rolle?
Vi bør alle være varsomme med Dikasteriet for troslæren.
De vil vist gerne have os fyret.
Vi har flere spørgsmål, fader Amorth.
Hvorfor er jeg pludselig jer magtfulde herrers tid værdig?
Jeg spørger igen, hvad det drejer sig om.
Behørig rettergang.
Så det handler ikke om den døde pige Rosaria Velendez, -
- som jeg skrev om i "La Madre di Dio"?
- Hvad er den behørige rettergang der? - Jeg advarer Dem!
Fader Amorth! Udvis respekt for dine foresatte.
Det gør jeg også! Jeg er Vatikanets chefeksorcist.
Jeg blev udnævnt af min biskop. Rom er mit stift.
Min lokale biskop er paven.
Har I et problem med mig, så tal med min chef. Okay?
Paven er svagelig!
Fader Amorth, De har ikke fået lov at gå.
Fader Amorth!
Hallo?
Er der nogen?
Jeg glæder mig til at være færdig her. Det her sted skræmmer mig.
Hvad er det?
Det ved jeg ikke. Jeg kan ikke se noget.
De ramte en gaslomme. Vi kan ikke arbejde her. Vi stopper.
Vent.
Henry? Henry?
Mor!
Åh gud! Henry! Hvad sker der?
- Jeg fandt ham sådan her! - Henry?
Henry, det er mor. Sig noget.
- Henry. - Mor.
- Han taler. - Henry.
Mor ...
I kommer alle sammen til at dø.
Henry!
Røntgenbilleder, blodprøver, lumbalpunktur og MR-scanning viser intet.
Hvad betyder det?
Alt i hans krop og hjerne ser ud til at fungere normalt.
Normalt? Han gik i krampe.
Har han været ude for noget traumatisk?
Ja. Hans far døde for et år siden.
Hvordan reagerede han på det?
Han holdt op med at tale.
Psykose? Nej, han er jo bare en lille dreng.
Der er ikke noget, vi kan gøre nu.
- Men vi kan anbefale en psykiater. - Hvad er det her?
Til hvis din søn bliver ved med at skade sig selv.
- Så giver du ham det her. - Nej.
- Mor. - Det gør mig ondt.
Skat. Åh gud.
Nej, jeg tror ikke, I har forstået det. Det her er et nødstilfælde.
Jeg skal tale med nogen på konsulatet, som kan hjælpe mig.
Jeg har brug for en med ekspertviden.
Okay.
Okay. Ja tak.
Skat.
Kom her, søde skat.
Op i røven med det her.
Henry, nej. Stop, Henry!
- Din baby er sulten, din fede ko. - Hvad er det, du siger?
- Du ammede mig aldrig, mor. - Hvad fanden?
HAD
- Hvad fanden er det? - Kom med præsten.
- Kan du hjælpe os? - Ja.
- Jeg er her for at hjælpe jer, Julia. - Okay.
Ikke den forpulede præst.
- Er det dig, Gabriele? - Ja, Hellige Fader.
- Man fortæller mig, at De er syg. - Ja, det håber de på.
De ønsker, at jeg er svag. Men det er jeg ikke.
Hjælp mig.
Måske har vi gjort vores arbejde for godt.
Kardinal Sullivan og den yngre generation tror ikke på Djævlen, som vi forstår ham.
For dem er han en abstrakt ide. For os er han virkelig.
200 faldne engle, fordrevet fra Himlen, -
- under jorden. Det er ikke noget eventyr.
Din søgen efter sandheden er beundringsværdig, Gabriele, -
- men vær påpasselig med trangen til at belære.
Hovmod antager mange former.
Hovmod? Mig?
Der er en sag, du må tage dig af.
En dreng i Spanien. Noget ved den sag gør mig urolig.
Drengens besættelse bliver meget hurtigt værre.
Det fandt sted på indviet jord. San Sebastian-klosteret i Castilien.
Det sted har før voldt kirken problemer.
Jeg fornemmer en voldsom ondskab der.
Noget mørkt, som kun du kan bekæmpe.
Jeg har bedt om, at klosterets optegnelser udleveres til dig i biblioteket.
Undersøg sagen.
Jeg fortsætter efterforskningen, mens du er undervejs.
"Vore synder ...
... vil hjemsøge os."
Gabriele, tag til Spanien og hjælp barnet.
Men forsigtig. Denne dæmon virker farlig.
Hallo?
Fader.
Goddag. Jeg er fader Thomas Esquibel.
- Spanier? - Ja.
Jeg er fader Amorth. Italiener.
Vent. Fader Amorth?
Jeg regnede ikke med, de ville sende dig.
Kender du mig?
Ja. Jeg har læst alle artiklerne.
- Og bøgerne? - Nej. Nej, ikke bøgerne.
- Bøgerne er gode. - Jeg skal nok læse ...
Okay. Jeg tager min taske. Vil du ... whisky?
- Nej nej. Tak. - Det er for halsen. Støvet, du ved.
Julia, vi er ekstremt heldige. Kirken har sendt en ekspert.
Kom ind, Gabriele.
Jeg er kommet fra Rom. Gabriele. Hvordan går det?
Beklager, at De har rejst så langt, men hvorfor er kirken interesseret?
- Jeg vil have, at min søn bliver rask. - Sig mig ...
Har lægerne givet dig nogen svar? Nogen trøst?
Vil du i det mindste ...
... lade mig se din søn?
Jeg kan give dig min vurdering, som du kan gøre med, hvad du vil.
Det er et forsøg værd.
Okay. Han er ovenpå.
Hej, min ven.
Henry, er du vågen?
Dine bønner er intet værd her.
- Hvem er du? - Din værste frygt. Jeg er din undergang.
Hvorfor har du besat denne dreng?
Det føles rart at fordærve uskyldigt kød.
Men jeg foretrækker udfordringen i en eksorcists sjæl.
- Du findes kun for at fornedre dig selv. - Du skal ikke belære mig, præst.
- Hvad er dit formål? - Jeg er her på grund af dig.
Så må du kende mit navn.
Jeg kender din sjæl og hver en skamløs synd.
Fortæl mig om en af mine synder.
Det kan du ikke.
For mine synder er blevet forladt af den sande herre, Jesus Kristus.
- Tal ikke om ham. - Frygter du ham?
Frygter du Jesus Kristus?
- Gud er ikke her. - Gud er overalt.
Hvad end du gør, gør du det kun, fordi Gud tillader det.
Tillod han det? Det her er kun begyndelsen.
Du aner ikke, hvem du har med at gøre.
Så sig det. Fortæl mig dit navn. Medmindre du ikke tør.
Jeg er ikke en stupid nar, du kan lokke ind i en gris.
Så du vil ikke fortælle mig, hvad du hedder.
Mit navn er blasfemi.
Min navn er mareridt.
Mit mareridt ...
... er, at Frankrig vinder VM.
Din hovmodige tåbe.
Du kan ikke gemme dig bag dine morsomheder for evigt ...
... Gabriele.
Jeg kender også dine mareridt.
Kom frem, kujon.
Kom frem.
Kujon.
Kom frem, kujon.
Pas på. Dine synder vil hjemsøge dig.
Jeg venter på dig, Gabe.
Har du nævnt mit navn for nogen her i huset?
- Måske. - Denne dæmon ...
Den siger ting, den ikke kan have vidst.
Så det er ægte?
Hvad ved du om dæmoner?
Kun det mest basale. De er faldne engle. Den ene tjener under den anden.
Jo højere i hierarkiet dæmonen er, jo mere har den adgang til.
- Hvorfor har den så besat drengen? - Det er et rigtig godt spørgsmål.
Jeg taler med moderen. Jeg må finde ud af, hvorfor dæmonen har valgt Henry.
Det, jeg nu vil sige, er måske svært at høre. Det kan provokere.
Din søn er under indflydelse af en meget magtfuld dæmon.
At fjerne ham fra dette sted kan være dødbringende.
Jeg siger til dig, -
- at den eneste måde, du kan få din søn tilbage på, -
- er ved hjælp af troen.
Fru Vasquez, er der sket Henry noget?
Han var med i den bilulykke, der dræbte hans far.
Han så sin far blive gennemboret.
Det minde, det er hans dæmon.
Du har mit ord på, -
- at jeg ikke vil svigte dig eller din søn.
Et traume som det, du beskriver, kan være en vej ind for Djævlen.
Lidelser kan gøre en sjæl desperat efter at skabe kontakt.
Det kan gøre de uskyldige mere sårbare.
Du må have elsket din mand højt.
Du aner slet ikke hvor meget.
Han var din forbundne sjæl.
Han var mit et og alt.
Og du har to smukke børn.
En moders kærlighed er det tætteste, man kommer på Guds kærlighed.
Sig mig, Julia ...
... har du nogensinde været troende?
Da jeg var en lille pige, -
- troede jeg, at min skytsengel fulgte mig i skole.
Bed til den skytsengel.
Henry?
Amy.
Jeg er i Helvede.
Amy, skat. Det er far. Nu skal du høre godt efter, okay?
Far?
I vil alle sammen dø.
Mor!
Mor! Mor, det var far. Det var far! Jeg hørte fars stemme i telefonen.
- Han sagde, at vi alle ville dø. - Hvad? Åh gud.
Hvad skal vi gøre?
Kaffe.
Dæmonerne er stærkere om natten.
Jeg får brug for energi, men I bør prøve at hvile jer.
- Hvor længe vil det tage? - Det er svært at sige. Timevis.
Måske dagevis. Dæmonen er meget stærk. Drengen klarer den ikke længe.
Vi må finde ud af, hvad dens navn er, så vi kan fordrive den.
- Kun sådan kan vi redde drengen. - Hvordan gør vi det?
Med bøn. Konstant bøn.
Dæmonerne har en selvopholdelsesdrift. De kan ikke udholde lidelse.
Til sidst vil han give op, -
- for han kan ikke udholde den smerte, bønnen forårsager.
- Forstår du det? - Ja.
- Og du skal bekende dine synder. - Nu?
Dæmonen kan lugte dine synder, hvis du ikke har fået forladelse. Kom så.
Så begynder vi.
Tilgiv mig, fader. Jeg har syndet.
- Det er otte måneder siden ... - Padre, nej ...
Sagde du, det er otte måneder siden, du sidst skriftede?
- Ja. - Jeg ...
Okay, vi må bare få det overstået. Du er en troens mand. Så det er enkelt.
Og du er meget ked af alle dine synder.
- Ja. - Okay.
Må den almægtige Gud se i nåde til dig.
Må syndsforladelsen lede dig til evig fred. Amen.
Hvilke eksorcismeritualer kender du?
- Ingen. - Ingen?
- Det har aldrig været nødvendigt. - Hvilken bøn kan du sige under pres?
Ave Maria.
Men under pres vil jeg helst bede den på spansk.
Det er i orden. Din opgave ...
... er at bede. Tal ikke med dæmonen.
Du må ikke reagere på noget, den siger eller gør.
Du skal være implacabile.
Ubøjelig. Okay?
God dreng.
- Kender du nogen vitser? - Nej.
Dem må du lære nogle af. Djævlen kan ikke lide vitser.
Tag bøgerne med.
Duften af Himlen.
Jeg kan se, at du har taget din ven med.
Han ser lidt bange ud, Gabe.
Må jeg kalde dig Gabe, Gabe?
Gør du dig klar til kamp? Sidste gang flygtede du -
- som den kujon, du er. Soldat.
Det klæder ikke en chefeksorcist.
Hvem vil du gerne fordrives af i dag? Jesus eller hans mor?
Op i røven med den hellige moder. Skal vi tale eller kæmpe?
Ved du, hvad jeg vil gøre ved dig, Gabriele?
Jeg vil kneppe dig.
Du vil mærke, at du kommer, -
- og så vil du hade dig selv, for den forløsning, du føler, når jeg knepper dig.
Og nu beder vi.
Jeg befaler dig, urene ånd, hvem end du er ...
Dig og alle dine tjenende ånder, som nu angriber Guds lam, Henry.
Ved legemliggørelsens ...
- Op i røven med dine legemliggørelser. - Lidelsen, genopstandelsen, himmelfarten.
Ved Helligåndens nedstigning. Ved Herrens komme på den yderste dag.
Fortæl mig dit navn og den dag og den tid, du gik bort.
Thomas, bed. Bed! Jeg befaler dig at lyde mig.
Jeg, som er Guds tjener trods mit manglende værd ...
- Rosaria? - Dine synder vil hjemsøge dig.
- Mine synder er blevet forladt. - Men du kan ikke tilgive dig selv, vel?
Ikke for mig, pigen, som du lod dø.
Hvorfor gjorde du intet?
Hvorfor troede du ikke på mig? Nu er jeg i Helvede!
Løgner. Hendes sjæl hviler i fred.
Min sjæl rådner i Helvede!
Hvor rørende. Kan du ikke mere end det?
Og hvad med dig, trussesniffer?
Du fortalte ham ikke om din lille luder, vel?
Din lille godte, Adella.
Efter du stod foran din menighed, som om du var bedre end dem, -
- mens du kneppede deres døtre.
Måske angrer du ikke rigtigt den synd, hvad?
- Klap i. - Thomas. Thomas, tal ikke til den. Bed.
Stik af. Du gider da ikke være her, Thomas.
Du vil hellere kneppe den lille luder.
Thomas! Thomas, nej! Nej! Det er det, den vil have.
Du er blevet narret, Amorth.
Du hoppede på limpinden.
Og jeg vil udslette dig.
Din kirke vil styrte sammen indefra.
Klostrets optegnelser, Deres Hellighed.
Hun var mit livs kærlighed.
Et løfte blev givet. Hun ville have mig til -
- at forlade præstegerningen for hende.
Men jeg havde ...
... ingen intention om at gøre det.
Så jeg sagde bare, hvad hun gerne ville høre.
Min kærlighed til Gud ...
... var større end min kærlighed til hende.
Angrer du dine synder?
- Ja. - Må Gud se i nåde til dig.
Må hans syndsforladelse lede dig til evigt liv.
Amen.
Hvem er ...
... Rosaria?
Hun er en pige, jeg burde have hjulpet.
Dæmonen bruger mindet om hende til at narre mig med.
- Hvordan ved han alt dette? - Den kan fornemme vores skyldfølelse.
Og den bruger den imod os. Den distraherer os med den.
Drengen har ikke længe igen, inden han går bort.
Vi skal finde ud af dæmonens navn.
Det svækker dem, når vi kender deres navn.
- Jeg ville ham intet ondt. - Det forstår jeg godt.
Se her. Jeg har markeret den her side for dig.
Lær det der udenad.
- Men det er på latin. - Det er tæt nok på spansk.
Bønner er stærkere på latin.
"Du hoppede på limpinden."
- Hvad? - Det sagde den til mig.
"Du hoppede på limpinden, Amorth."
Det her handler ikke om drengen. Den har en større plan.
Jeg er nødt til at tjekke noget, jeg så i haven.
Tag den her. Stil dig uden for hans dør. Han er stadig i fare.
Vi må beskytte ham for enhver pris. Gør, hvad der skal til.
Vatikanets segl.
Dette sted har før voldt kirken problemer.
Gud, frels mig i dit navn.
Hjælp.
Henry?
Ingen kommer væk herfra i live!
Ingen.
Lad os se, hvad du har af hemmeligheder.
Hvad er der sket?
Af sted!
- Hjælp! - Amorth!
Hjælp mig!
- Hjælp! - Amy!
- Hjælp mig!
Det er mig. Det er mig. Åh gud. Åh, Amy.
Det er en af hendes negle.
Thomas, tag dem med til kapellet.
Alt er censureret.
"Vore synder vil hjemsøge os."
- Er du okay? - Ja.
Man vedbliver ikke med at være flot i den her branche.
Vil du ikke nok lade være?
Engang prøvede en dæmon at stikke et krucifiks i mit øje.
Du taler hele tiden. Nu er det nok. Tak.
De sover. Ikke flere historier.
Har du overvejet, hvorfor dæmonen gør det her?
- For at skræmme os. - Og hvad skal det medføre?
Kaos.
Afledning. Djævlen er den store løgner.
Han kan få dig til at se ting fra din fortid. Syner, minder. Han lyver.
Så vi aldrig ved, hvad han tænker, og hvad han vil.
Hvis du ikke tror på mig, så bare spørg min ven.
Kom. Jeg viser dig, hvad jeg har fundet.
Amorth.
Jeg bemærkede det, da jeg ankom.
- Hvad er det? - Kan du genkende det?
- Det er den spanske inkvisitions symbol. - Ja.
Det mørkeste kapitel i kirkens historie.
Og de er ...?
Ofrene. Dem, som ikke ville konvertere.
Der er noget under dette sted. Noget er skjult her. Kom.
Hold den her.
To krydsede nøgler.
- Kender du det? - Det er Vatikanets segl.
- Er det gas? - En smule gas.
En smule svovl. En smule død.
Så rygning forbudt. Hold dig væk.
- Det er en dør. Skub sammen med mig. - Okay.
En katakombe. Sådan begravede de deres døde.
Jeg forstår godt, at Vatikanet forseglede stedet her.
Men hvorfor efterlade nogen hernede?
Kardinalprotektorens ring.
Han var deres sidste håb. Den sidste beskytter.
Det ser ud, som om han holdtes fanget, men det blev han ikke.
Buret skulle beskytte ham.
De gjorde sådan, når en eksorcisme havde slået fejl.
For at yde beskyttelse mod undslupne dæmoner -
- og fange noget, der skulle holdes skjult.
Thomas, se, om du kan åbne den port.
"Jeg, kardinalprotektoren, skriver for at fortælle om vor værste frygt.
En voldsom ondskab har taget bo i San Sebastian-klosteret.
Jeg må for evigt lade mig begrave her."
- Den er låst. - Vores ven her ...
Han må have en nøgle.
Hvor har du skjult din nøgle?
I maven.
Tilgiv mig.
Prøv den her.
Af sted.
"Eksorcismen har slået fejl. Satan hersker nu på denne grund.
I Herrens navn. Jeg har aldrig før set en så mægtig dæmon."
Gabriele. Gabriele.
Det virkede.
Tak, min ven.
Amy?
Gassen og svovlen er stærkere nu.
Vi er tættere på Helvede.
- Kardinal Sullivan, er han okay? - Han faldt om.
Hellige Fader.
- Fortæl ham det. - Fortæl hvem?
- Gabriele. - Gabriele?
Amorth?
Amorth? Hvad har han nu rodet os ud i?
Broder de Ojada.
En af de største eksorcister nogensinde.
Den spanske inkvisitions symbol.
Hans optegnelser. "I dag blev jeg kaldt til Segovia."
En besat munk. "I det Herrens år 1475, -
- under forhøret af den dæmon, som havde besat munken, -
- svarede han mig med en andens mund.
Og så en tredje."
- Flere besættelser. En mægtig dæmon. - Ja.
Amy?
- "Eksorcisten blev selv besat." - Broder de Ojada?
Han overbeviste dronning Isabella om, at en inkvisition var nødvendig.
Så det betyder, at fra han blev besat i 1475, -
- var alt det, der skete derefter, -
- Djævlens værk.
Århundreders forfølgelse og tortur, inkvisitionens værste misgerninger, -
- blev sat i værk af munken og udført i Guds navn ...
... af Djævlen.
Vatikanet må have vidst det.
Kirken dækkede over det og begravede sandheden her.
"Dine synder vil hjemsøge dig." Ombygningen må have befriet dæmonen.
Amy?
- Henry. - Det er okay, mor.
- Henry er okay. - Det var da godt.
- Amy, kom du nedenunder med mig. - Undskyld, mor.
Jeg ved ikke, hvad der gik af mig.
Det er okay.
Det er okay. Jeg skal bare tale med din søster. Amy ...
Kan du tilgive mig, mor?
"Dragen blev styrtet ned."
- "Styrtet til jorden." - "Og dens engle blev styrtet ned."
- Johannes' åbenbaring. - 200 oprørske engle styrtet til jorden.
Dette kloster er et af de gudsforladte steder.
Dæmonen prøvede at finde dem. Han ville skabe en hær og udslette kirken.
- Amy, kom her. - Hvad har du i hånden, mor?
- Amy, kom her. Lige nu. - Hvad har du i hånden, mor?
Se.
Se på mig, mor. Se på mig.
Hans navn ...
Helvedes konge.
Asmodeus.
Hurtigt!
Amy, brug det beroligende middel!
Bind hans arme.
Vi har hans navn.
"Kom med præsten."
- Hvad sagde du? - Det var det første, dæmonen sagde.
"Kom med præsten."
Den mente ikke mig. Den vil have dig.
- Dæmonen fortærer eksorcister. - Han havde engang en plan.
Den ville lokke munken hertil, -
- gemme sig blandt de retskafne og begå uhyrligheder i Guds navn.
Han vil gerne gøre det igen. Han vil bruge mig til at infiltrere kirken.
Der findes ingen større sejr for Djævlen end at besidde pavens eksorcists sjæl.
Måske, men nu kender vi hans navn.
Så vi har det, der skal til for at besejre ham og redde barnet.
Det eneste, der kan overvinde os, er os selv.
Han vil bruge dine synder imod dig.
Jeg har brug for at skrifte.
- Til mig? - Du er da præst, ikke?
Tilgiv mig, Herre, for jeg har syndet.
Sæt din lid til Herren.
Jeg vil tale med dig ...
... om ting, jeg har bekendt før ...
... fordi de stadig tynger mig.
I 1942 ...
... under krigen, blev jeg modstandsmand.
Jeg var partisaner og bekæmpede fascisterne.
Så mange af mine venner døde af tyskernes kugler.
Hvorfor dem ...
... og ikke mig?
Deres lig talte til mig, når jeg drømte.
At dø i krig er heroisk.
At overleve en krig ...
... er komplekst.
Da indså jeg ...
... at mit liv var blevet sparet.
Nu måtte jeg finde et formål med det liv.
For mig betød det at tjene Gud.
I alle årene har jeg forsøgt at tage Matthæus' ord til mig:
"Alt, hvad I har gjort mod en af disse mine mindste brødre, -
- det har I gjort mod mig."
Men da det betød mest ...
... kunne jeg ikke.
Jeg hjalp hende ikke. Jeg troede ikke på hende.
Jeg lyttede ikke.
- Rosaria? - Ja. Rosaria.
Om natten knepper Djævlen mig.
Hvordan ser Djævlen ud?
Som dig.
Hun var ikke besat.
Hun var mentalt forstyrret.
Jeg overlod sagen til en anden.
Igen ...
... var det min stolthed. Jeg var eksorcist.
De mentalt forstyrrede er ikke mit gebet.
Tror du på mig nu?
Men det ændrede sig ... på grund af hende.
At høre, efter hendes død, -
- rygterne om seksuel udnyttelse, og at der blev lagt låg på i Vatikanet.
Den uskyldige pige.
Jeg hjalp hende ikke, da hun havde brug for mig.
Hendes sjæl ...
... er min byrde.
Og det ved denne dæmon.
Jeg kender dig ...
... som Guds ydmyge tjener, fader Amorth.
Det er på tide at lægge den byrde fra dig.
Tilgiv mig, Herre.
Jeg forlader dine synder i Herrens, -
- Sønnens og Helligåndens navn.
Amen.
Jeg giver dig den mirakuløse medaljon.
Den hellige ilds beskyttelse. Meget potent.
For at besejre Helvedes konge -
- har vi brug for Guds rustning.
For at besejre Helvedes konge -
- har vi brug for Guds rustning.
Husk, at dæmonen vil bruge jeres synder imod jer.
Tro ikke på alt, I ser eller hører.
Nu skal vi i gang med arbejdet.
Vi skal redde barnet.
- Er du færdig med at skrifte? - Fader.
Blotlagde han sin sjæl for dig, Thomas?
Ligesom din lille luder blottede sine bryster?
Ignorer det. Bed for Henry.
Ingen bønner kan redde Henry.
Luk mig ind, Gabriele. Du ved, hvad jeg vil have.
- Fadervor ... - ... du, som er i Himlene.
Helliget vorde dit navn.
- Komme dit rige ... - Nyttede det at bekende over for din gud?
- Giv os vort daglige brød ... - Burde du ikke bekende over for hende?
Du ... er her ikke. Du findes kun i mit sind.
- Jeg brænder i Helvede på grund af dig. - Du er her ikke.
Du findes kun i mit sind.
- Fader. - Slut dig til os i Helvede, Gabe.
- Luk mig ind. - Begærer du mig ikke, Thomas?
Sig, jeg skal falde på knæ og bede.
Knep mig, Thomas.
- Løgner ... - Knep mig, Thomas!
- Løgner! - Knep mig, præst!
- Åh gud! - Thomas, bed videre. Asmodeus!
Asmodeus, konge af Gehenna, dette er Herrens kors!
Sæt barnet fri, og fly fra Guds lys!
- Underkast dig Gud! - Aldrig! Ud!
- Ud af mit hus! - Dette er Guds hus!
- Ikke uden min søn! - Din søn er væk.
Hans sjæl brænder op i Helvede.
- Erkend dit navn, Asmodeus! - Aldrig!
Bøj dig i støvet for den almægtige Gud!
- Luk mig ind, Gabe. - Hil dig, Maria ...
Herren er med dig! Velsignet er du iblandt kvinder.
- Jeg er kongen! Jeg hersker over jer! - Vi beder ...
I er forbandede for evigt!
- Nu og i vor dødsstund ... - ... vil vi knuse Satans hoved.
Jeg er Asmodeus, Helvedes konge, og jeg hersker over jer!
Send dine hellige engle, -
- så de på dit bud og ved din kraft -
- kan jage de onde ånder, kæmpe mod dem fra enhver side, -
- modstå deres skamløse angreb og drive dem ned i pinslernes afgrund.
Mor?
- Mor, hjælp mig. - Tal med ham, Julia.
- En moders kærlighed svigter aldrig. - Henry. Henry, jeg elsker dig.
- Tal med ham! - Henry, kom tilbage til mig.
Henry, vil du ikke nok sige noget?
Mor, de piner mig.
- Åh gud. - Henry, vi har brug for din hjælp.
- Du må kæmpe imod. - Det kan jeg ikke.
Du må kæmpe imod!
Mor?
Henry!
IKKE HER
Hvad sker der?
GUD ER IKKE HER
- Åh gud. - Kors i røven.
Den er i dem begge to.
Amy.
- Giv mig det, jeg vil have! - Nej!
Overgiv dig til mig!
Julia!
Jeg sagde det jo, din kælling! I skal alle sammen dø!
- Amy ... - Amy er væk.
Julia, kæmp imod. Du må ikke miste troen.
- Giv mig mine børn tilbage! - Dine børn er væk!
Amy, vær nu rar. Jeg elsker dig.
- Du vil have mig. Slip dit tag i børnene. - De lider på grund af dig.
Sig det, grisebasse.
Vær den martyr, du har drømt om at være.
- Vær min grisebasse. - Tag mig!
Mor!
Nej, Gabriele!
Fader.
Mor?
- Hvad har du gjort? - Tag korset ud af min hånd.
- Okay. - Tag det.
Åh gud. Henry, du kom tilbage til mig.
- Du er i sikkerhed nu. - Tag det!
- Få dem ud herfra. Nu! - Hey. Hey. Julia, vi skal af sted.
Kom så. Af sted. Amy!
Din sjæl tilhører mig.
Sullivan. Sullivan!
Jeg vidste, du ville ofre dig for børnene, og nu er du min!
Kom. Skynd jer.
Drengen er uden for fare nu. Bare kom væk herfra.
- Af sted. - Tak, fader.
Jeg har brug for min gris, Gabe.
Du får mig ikke!
Hovmodige tåbe! Munken sagde nøjagtigt det samme.
Tilgiv mig, Herre.
Ikke endnu. Min gris skal føre mig ind i Vatikanet, Gabe.
Gabriele!
Må vi begge brænde op ...
... i Helvede!
Gabriele!
Du kommer for sent, Thomas.
Han er væk, din ven. Væk.
Så ...
... smut du af sted.
Det ville være mig en fornøjelse at flænse din sjæl -
- og udslette alle dine minder.
Gabriele, hør på mig. Kæmp imod.
Det er kun inde i dit hoved. Vi kan kun lide nederlag til os selv.
Han er her ikke. Den lille grisebasse mæsker sig ved Helvedes trug, -
- hvor han hører til.
Jeg ved, du er her, Gabriele. Bed sammen med mig.
Gud er her ikke.
Gud er altid i vores hjerter. Koncentrér dig om bønnen.
"Hvor to af jer er forsamlet i mit navn, der er jeg."
Herre, se i nåde til os. Sig det! Herre, se i nåde til os!
- Gud er hos dig, Gabriele. Find ham! - Gør det af med mig, Thomas.
Gør det!
Gud, frels mig ved dit navn.
Skaf mig ret ved din styrke!
Gud, hør min bøn.
Lyt til min munds ord!
Se, Gud er min hjælper.
Giv op. Han er min.
Jeg besværger dig i det uskyldige lams navn.
Ordet, der blev kød, befaler dig. Asmodeus!
Jesus af Nazareth befaler dig!
Og nu besværger jeg dig i hans navn.
Herre, hør min bøn! Sig det!
Nej!
- Gabriele! - Vi er ikke færdige endnu.
I skal med til Helvede, præster.
Jeg tager jer begge to.
Adella.
Dine synder vil hjemsøge dig!
- Thomas, brug medaljonen! - Herre, giv mig styrke!
Gabriele!
Asmodeus, i Jomfru Marias navn!
Underkast dig Gud!
Thomas, de sidste bønner.
I Faderens og Sønnens -
- og Helligåndens navn, -
- underkast dig Gud!
Gabriele, er du okay?
Det står ikke så slemt til.
- Thomas. - Hvad?
Du ser ud ad røven til.
Gud velsigne dig, Thomas. Du lærte latinverset udenad.
Ja. Det minder om spansk.
Det minder om spansk.
Se her.
Guds veje ...
De er meget uransagelige.
Værsgo.
Ja, det er de.
Kuk-kuk.
Er det dig, Gabriele?
Ja, Hellige Fader.
Jeg har taget padre Esquibel med, så han kan møde Dem.
- De ser ud til at være ved godt helbred. - Takket være jer. Godt at se jer.
Denne gang var jeg bekymret. Det lød farligt.
Nogle gange flyver du lidt for tæt på solen.
- Jeg er endnu ikke død. - Kirken glemmer ikke jeres gerning.
I har vundet et mægtigt slag. Sankt Michael ville være stolt.
Det er derfor, Gud har plantet dig her, Gabriele.
Og Gud valgte også rigtig med dig, fader Esquibel.
Tak, Hellige Fader.
Kongregationen udbeder sig en rapport fra Spanien.
Så kardinal Sullivan igen kan sige, at ondskaben er noget, jeg bilder mig ind?
Har du ikke hørt det? Kardinal Sullivan er taget på orlov på Guam.
Jeg vil bede for Guam.
Og hvem har ... overtaget hans plads?
Jeg har fundet en, der er langt mere pålidelig.
Jeg vil overlade jer trygt til ham.
Underkast jer Gud.
Underkast Dem Gud.
Velkommen til det allerhelligste. 12 århundreders skatte.
Breve fra helgener og apostle.
Bøger fyldt med visdom og fromhed.
Åndsåbenbaringer.
Hele den kristne læres kanon.
Vatikanet har købt klostret af familien Vasquez og har genindviet jorden.
Familien er tilbage i USA, og drengen er kommet sig.
Munkens optegnelser er meget nyttige, rædslerne til trods.
Asmodeus er besejret, men der er mange flere.
Snart vil vi kende til de 199 andre steder på Jorden, -
- hvor Gud ikke er velkommen.
Gabriele, vil du påtage dig denne opgave?
Der er arbejde til mere end et helt liv for en enkelt præst.
Men to præster ...
Hvad siger du, Thomas? Kan du se dette som et kald?
At vi må tjene Gud, som han ønsker, at vi gør det?
Lad os tage fat.
Lad os tage til Helvede.
Fader Gabriele Amorth tjente de ramte indtil sin død i Rom i 2016, -
- og han skrev mange bøger.
Bøgerne er gode.
BASERET PÅ FADER GABRIELE AMORTHS BØGER
Undertekst oversat af: Jesper Buhl
Fader Gabriele Amorth (1925-2016)